सीता स्वयंवर प्रसंग सुन भावविभोर हुए श्रद्धालु
जमशेदपुर| श्रीश्री हनुमान अखाड़ा की ओर से बिष्टुपुर स्थित हनुमान मंदिर में चल रही रामकथा में बुधवार को सीता स्वयंवर हुआ। कथा में पंडित विनय शंकर मिश्रा ने मनमोहक अंदाज में श्रीराम-सीता के स्वयंवर का प्रसंग सुनाया। इस दौरान कठिन प्रतियोगिता के बीच भगवान श्रीराम द्वारा माता सीता के साथ विवाह की कथा ने श्रद्धालुओं को एक अलग ही वातावरण में ला दिया था। जैसे हर कोई राम के जीवन के साथ जुड़ गया हो। कथा के अंत में उपस्थित लोगों के बीच प्रसाद वितरण किया गया। इस दौरान भक्तों ने जयकारा भी लगाया और प्रभु श्रीराम का गुणगान किया। इससे पूरा वातावरण भक्तिमय हो गया। इस अवसर पर रामकथा सुनने के लिए आरडी द्विवेदी, दयानाथ उपाध्याय, संजय कुमार झा, निरंजन सिंह, राम रमन सिंह, सनातन मनोज, दीपक मंडल, राम मंडल सहित अन्य गणमान्य उपस्थित थे।
mai_Deva hin_Deva